Klauenborg

Klauenborg () is en lütten Oort in de Gemeen Winzendörp (Samtgemeen Hullnst) in’n Landkreis Horborg, Neddersassen.

 Geografie 

Dat Water ut dat Rebeed flütt över’n Rollbeek na de Eest hen af.

De Naveröörd sünd Raad un Mienenbüddel in’n Noorden, Dangersen in’n Noordoosten, Steenbeek un Vaans in’n Oosten, Meilsen, Bookholt un Triller Barg in’n Süüdoosten, Trill in’n Süden, Dreest in’n Süüdwesten, Winzendörp un Dierstörp in’n Westen un Wennersdörp in’n Noordwesten.

 Historie 

In’n Eersten Weltkrieg sünd twee Soldaten ut Klauenborg fullen oder vermisst.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Dierstörp in’n Kanton Mesborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hullnst in’n Kanton Töst.

De Oort hett vör 1859 to de Vaagdie Hullnst von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn.

 Inwahnertall 

 Religion 

Klauenborg is evangeelsch-luthersch präägt un höört to dat Kaspel von de Andreas-Kark in Hullnst.

För de Kathoolschen is de St.-Petrus-Kark in Bookholt tostännig.

 Kultur 

En Denkmaal för de Fullenen ut de twee Weltkrieg’ steiht in Winzendörp.

 Weertschop un Infrastruktur 

För Klauenborg is de freewillige Füürwehr Winzendörp mit tostännig.

 Verkehr 

An Klauenborg langs löppt de Kreisstraat 58, de in’n Westen na Winzendörp un Dierstörp an de K 40 geiht un in’n Oosten an de Bundsstraat 3 ran. De K 40 geiht in’n Noordwesten na Hullnst an de Landsstraat 141 un in’n Süüdoosten över Dreest na Trill. De B 3 löppt in’n Noorden över Mienenbüddel un Raad na Ilsdörp un Öbergünn an de B 73 (bi Buxthu un Vosshusen). In’n Süden is de B 3 an’n Triller Barg an de B 75 anbunnen un löppt denn in’n Süden na Sprötz, an Snevern langs un op Soltau to.

De B 75 föhrt in’n Noordoosten an Bookholt langs na Dibbersen un Ninndörp un in’n Süüdwesten över Kakenstörp un Töst na Scheeßl un Rodenborg.

De nächste Autobahn is de Autobahn 1 (Afsnidd Hamborg–Bremen). De Opfohrt 44 Raad liggt so veer Kilometer in’n Noordoosten von Klauenborg an de B 3.

De nächste Bahnhoff is so bi söss Kilometer wied weg in’n Süden de Bahnhoff Sprötz an de Bahnlien Hamborg–Bremen.

 Scholen 

De Grundschölers ut Klauenborg gaht na de Grundschool Hullnst.

 Footnoten 

Kategorie:Oort
Kategorie:Landkreis Horborg